To Potter-filmer av én bok
ARTIKKELEN ER OVER 11 ÅR GAMMEL Rowling har skrevet syv bøker om Harry Potter, men det ender altså med å bli åtte filmer ut av historiene, skriver AP. Det er ventet at produsentene offentliggjør at den siste Potter-boken «Harry Potter og Dødstalismanene» skal deles i to på skjermen. Den første av de to filmene skal være klar i november 2010, mens den andre slippes i mai 2011. - Dette har skjedd av rent kreative grunner. Det som er spesielt med denne Potter-boken er at vi ikke kan fjerne noe av innholdet når den skal filmatiseres, sier produsent David Heyman. Morsomste Filmene blir spilt inn samtidig, i likhet med slik «Ringenes Herre»-trilogien ble spilt inn. Innspillingen av den sjette Potter-filmen, «Harry Potter og halvblodsprinsen» begynte i september. - Det har vært utrolig, og jeg tror også at dette blir den morsomste av filmene så langt, sier hovedrolleinnehaver Daniel Radcliffe.
Den siste boken til J.K. Rowling filmatiseres i to deler.